ועדת החוץ והביטחון, כנסת 25, פרוטוקול מספר 105, 2023-12-05 00:00

יולי יואל אדלשטיין: צוהריים טובים, אני פותח את ישיבת ועדת חוץ וביטחון

יולי יואל אדלשטיין:  הנושא שלנו הוא הצעה לסדר היום בנושא: "חובת הממשלה לסגור מיידית את ערוץ אלג'זירה המסית נגד מדינת ישראל ותומך בחמאס תוך שהוא משדר בשטח ישראל", של חברי הכנסת עודד פורר, זאב אלקין, ארז מלול ומשה רוט

יולי יואל אדלשטיין:  ההצעה הזאת הועברה אלינו מן המליאה לוועדת חוץ וביטחון

יולי יואל אדלשטיין:       אני רואה שיש לנו מספר נציגים של משפחות החטופים

יולי יואל אדלשטיין:  אם אתם מעוניינים לומר כמה מילים לפני שאנחנו נכנסים לדיון, אז בבקשה, רק תציגו את עצמכם

יובל ברון: שלום, שמי יובל, אני בן זוג של שיר ששני הוריה נחטפו לעזה מקיבוץ כפר עזה

יובל ברון:  התמונות שלהם פה, אביבה וקית'

יובל ברון:  את אביבה קיבלנו בחזרה בשחרור האחרון

יובל ברון:  קית' עוד שם יחד עם 136 חטופים נוספים

יובל ברון:  שוחחתי פה קודם עם אימהות הלוחמים שבטח תיכף גם יציגו את עמדתן

יובל ברון:  אין ספק שסגירת ערוץ אלג'זירה זה נושא שיש לתת עליו את הדעת, אבל אנחנו פה בוועדת חוץ וביטחון

יובל ברון:  קטונתי

יובל ברון:  אני לא מבין בפוליטיקה ולא בהתנהלות הכנסת, אבל רק מהשם אפשר להבין שהוועדה הזאת אמורה לדון בעניינים ביטחוניים

טלי גוטליב: הדיון הוא גלוי

טלי גוטליב:  זאת ועדה שמתכנסת כמעט כל יום, שעות

יובל ברון: אני אשמח להשלים את דבריי בבקשה כשלא תקטעי אותי

יולי יואל אדלשטיין: טלי, אני מבקש

טלי גוטליב: אני מתנצלת

יולי יואל אדלשטיין: אנחנו צריכים לעבור לדיון אחרי שנציגי המשפחות יסיימו את דבריהם

יולי יואל אדלשטיין:  בבקשה

יובל ברון: תודה

יובל ברון:  חזרנו ללחימה

יובל ברון:  אנחנו שומעים עדויות מהחטופים שחוזרים, כולל מחמותי אביבה, עד כמה הם מרגישים את הלחימה קרובה אליהם ועד כמה הלחימה מסכנת אותם

יובל ברון:  אם אתם שואלים אותי, הוועדה הזאת כמו כל ועדה שמתכנסת פה בכנסת בלשכת המחוקקים, צריכה לדון בראש ובראשונה בחטופים שהופקרו, נלקחו לעזה ונמצאים שם כבר 60 יום, חושבים שמדינת ישראל שכחה אותם

יובל ברון:  אנחנו פה כדי להגיד, אל תשכחו אותם, דברו עליהם בפתחת כל ועדה, תיראו איך אתם כבעלי השפעה, כמי שיושבים בחדר הזה ונבחרו לשבת בו, עוסקים בראש ובראשונה באזרחים האלה שעשו הכול נכון ואנחנו כרגע מפקירים אותם

יובל ברון:  עד שהם לא חוזרים אנחנו מפקירים אותם

יובל ברון:  כשאנחנו מתכנסים בוועדה ודנים בסגירת ערוץ אלג'זירה במקום בביטחון החטופים, מבחינתי זה תעדוף לא נכון ושגוי, ובאנו להזכיר את זה באופן חד וברור

יולי יואל אדלשטיין: מאה אחוז

יולי יואל אדלשטיין:  יש עוד נציגים שרוצים לומר משהו?     

שיר סיגל: כן, אנחנו כולנו פה נרצה לדבר

שיר סיגל:  נראה לי שזה הכי דחוף כרגע

שיר סיגל:  אני שיר, ההורים שלי אביבה וקית' סיגל נחטפו מכפר עזה

שיר סיגל:  אימא שלי חזרה לפני שבוע, מספרת זוועות

שיר סיגל:  היינו בוועדת הבריאות

שיר סיגל:  הבנו שאנשים פה בכנסת לא יודעים מה היה שם, לא שמעו עדיין עדויות, אז א', אני מזמינה אתכם לבוא אליי הביתה לשמוע את אימא שלי מדברת, כי אימא שלי לא מפסיקה לספר מה היה שם מרגע שהיא חזרה, ואני לא מסוגלת יותר לשמוע כי היא מספרת דברים שאי אפשר לשמוע, אז בואו, תתכבדו, תזמינו אותה, תבואו אליי הביתה

שיר סיגל:  בואו תשמעו במקומי את כל הזוועות שהיו שם, ותגידו לי איך זה הגיוני שאנחנו מתכנסים פה היום לא בשביל לדבר על זה שצריך להחזיר את החטופים הביתה, כי אם אימא שלי מספרת שהיא לא יכלה לחשוב על זה שהיא נשארת שם עוד דקה אחת, זה אומר שמי שנמצא שם היום, הוא כבר רגע מלהתאבד, אם זה בכלל אפשרי לעשות את זה שם, כי גם את זה הם מונעים מהם

שיר סיגל:       האנשים שם על ערש דווי

שיר סיגל:  אימא שלי, אם היא לא הייתה נמצאת עם אלמה אברהם שחזרה יחד איתה, היא לא הייתה בחיים

שיר סיגל:  אין שם רופאים, אין שם תנאים, אין אוכל, אין מים

שיר סיגל:  מי שמדבר על זה שהתנאים שם הם בסדר, זה כי השב"כ או לא יודעת מי אמר לו להגיד את זה בתקשורת

שיר סיגל:  זה לא נכון

שיר סיגל:  אני שמעתי בילדות סיפורים מהשואה

שיר סיגל:  זה יותר גרוע מהשואה, ואם אתם יכולים לשבת כאן עם בקבוק מים וכוס קפה, אז משהו לא תקין

שיר סיגל:  לא הגיוני שאבא שלי יושב שם, בן אדם מבוגר, חולה, מרגיש שוויתרו עליו

שיר סיגל:  לא הגיוני שחזרו ללחימה בזמן שיש שם 137 אנשים שמחכים שיחזירו אותם הביתה

שיר סיגל:       אבא שלי מה-7 באוקטובר מרגיש שאין מדינה שעושה בשבילו הכול כדי להחזיר אותו הביתה

שיר סיגל:  אבא שלי עלה לארץ מארצות הברית בשם הציונות

שיר סיגל:  עלה לכאן בשביל שהמדינה הזאת תהיה מה שהיא היום כדי שאתם תוכלו לשבת כאן, ואתם לא עושים הכול כדי שהוא יחזור היום הביתה

שיר סיגל:  אני לא הייתי באה לכאן אם הייתי סומכת על זה שאתם עושים את העבודה שלכם כמו שצריך, כי זה לא הגיוני שאנחנו, משפחות החטופים או משפחות החצויים, כי אנחנו כבר חצויים, יש לי אחד שם, אחד פה

שיר סיגל:  לא הגיוני שאנחנו באים לכאן שבוע-שבוע, יום-יום ומתחננים בפניכם שזה יהיה הדבר הראשון בראש סדר העדיפויות

שיר סיגל:  אתם צריכים להתחנן אליי שאני אבוא לפה ואדבר

יולי יואל אדלשטיין: תודה

ירדן גונן: אני ירדן גונן, אחות של רומי גונן בת 23

ירדן גונן:  לא יודעת איזה מילה להצמיד לזה

ירדן גונן:  הופקרה זה מילה חרושה

ירדן גונן:  ננטשה זאת מילה חרושה

ירדן גונן:  לא יודעת איך להגדיר את זה

ירדן גונן:  אחותי נמנית מבין 17 הנשים האחרונות שנשארו בשבי

ירדן גונן:  אחותי ראתה ככל הנראה נשים אחרות משתחררות

ירדן גונן:  אחותי כמוני ככל הנראה, ישבה והמתינה לזה שהיא תהיה הבאה ברשימה, ולא רק שקמנו בבוקר לזה שהיא לא ברשימה, קמנו לזה שאין רשימה ושימשיכו להילחם, אז רצינו להחזיר לחמאס על זה שהוא התנהג לא בסדר

ירדן גונן:  גם ירה עלינו, הוא גם לא התנהל בהתאם למתווה

ירדן גונן:  בסדר, אין לי מה לומר, צריך להראות כוח על איפה שמזלזלים בנו, אבל האם הכוח הזה צריך להימשך כל כך הרבה ימים תוך איום על החיים שלהם, איום ממשי? אתם לא יכולים להגיד שאתם יודעים איפה הם

ירדן גונן:  אף אחד לא יודע איפה הם כרגע

ירדן גונן:  הם לא חפץ מקובע לקיר

ירדן גונן:  זה שידעתם איפה הם לפני מתווה השחרור או תוך כדי מתווה השחרור לא רלוונטי להיום, גם לא רלוונטי לחצי שעה אחרי שהתחילה הלחימה

ירדן גונן:       לא יודעת מי מכם היה חשוף לטלגרם בימים האחרונים, אבל יש שם סרטון של אישה שמובילים אותה בתוך חאן יונס, מכסים אותה

ירדן גונן:  היא ככל הנראה אחת מהחטופות

ירדן גונן:  לאן הם לקחו אותה? אף אחד לא יודע

ירדן גונן:  ידעו איפה היא לפני? כנראה שלא

ירדן גונן:  האם אנחנו יכולים להבטיח שהפגנות חיל אוויר או הלחימה בשטח לא מסכנות אותם? לא, ועל כן זה מעט מרגיש כאילו יש שימוש ציני בחטופים שלנו לטובת מיטוט החמאס, במקום קודם כל להחזיר את החיים כמו שמדינת ישראל ועם ישראל והדת המהממת שלנו מהללת את החיים, את זה שפדיון שבויים קודם לכל, אז איך זה הגיוני שמדינת ישראל שהיא מדינת דת ולאום לא מקדשת את הדבר הזה בפעולות שלה ובמקום זה מתעסקים בלסגור ערוץ שכמובן הוא שנוי במחלוקת? יש הרבה דעות על הערוץ הזה, אבל אפשר לעשות איתו דברים שהם לא הסגירה שלו, וגם אם רוצים לסגור אותו, האם זה הזמן? תסגרו את זה שבארץ, זה לא מונע מהערוץ הזה להמשיך לפעול במקומות אחרים

ירדן גונן:       האנשים שחזרו מהשבי מספרים שהם דווקא צפו בערוץ הזה

ירדן גונן:  דווקא זה הערוץ שנתנו להם לראות

ירדן גונן:  ככה הם ראו מה מתרחש פה

ירדן גונן:  אולי קצת תקווה שהם רואים מה אנחנו עושים עבורם, איך אנחנו נלחמים עבורם

ירדן גונן:  למה במקום להילחם אנחנו לא רותמים? למה במקום לקדש את המוות אנחנו לא מקדשים את החיים? איפה פספסנו את הכיוון בדרך למה חשוב באמת? מיטוט החמאס יכול היה לקרות לפני שנים

ירדן גונן:  מיטוט החמאס זה תוכנית לטווח ארוך

ירדן גונן:  אני לא מאמינה שאני אומרת את זה

ירדן גונן:  אתם יודעים את זה יותר טוב ממני ואתם באמת האנשים המוכשרים לדבר

ירדן גונן:  אל תיתנו לשנאה ולנקמנות לעוור אתכם

ירדן גונן:  התוכנית לזמן ארוך יכולה להימשך אחרי התוכנית לטווח המיידי

ירדן גונן:       אני אחות במקצוע

ירדן גונן:  יש שני מושגים ברפואה שמדברים על emergent ועל urgent

ירדן גונן:  emergent זה משהו שצריך לקרות בטווח של השעות הקרובות, ימים

ירדן גונן:  urgent זה אומר עכשיו לחדר ניתוח

ירדן גונן:  אחותי פצועה, מוזנחת

ירדן גונן:  היא ככל הנראה צריכה ניתוח

ירדן גונן:  כל זמן שהיא מתעכבת שם עולה לה בחיים, לילדה בת 23

ירדן גונן:  יש למישהו מכם מישהו מהמשפחה שנחטף באותו יום, שנרצח באותו יום? אתם יודעים מה זה להיות בצד הזה ולראות במה אתם מתעסקים? באמת אני מצטערת, אני לא מאחלת לאף אחד לחוות את מה שאנחנו חווים

ירדן גונן:  אני לא חושבת שאתם מזלזלים בזה, אבל שימו את מה שקריטי באמת ראשון בסדר העדיפויות

ירדן גונן:  כל הזמן מתעדפים דברים אחרים

ירדן גונן:       למה חזרנו לשבוע הראשון שבו מתעדפים את הלחימה לעומת החטופים? שאני צריכה להרגיש שאני שוב פעם צריכה להילחם כדי להחזיר אותם לסדר היום הראשון

ירדן גונן:  למה, כי קיבלנו 100 חזרה, אז זה אומר שה-137 ששם לא חשובים? זה אומר שאפשר להקריב חיים של חיילים בשביל להמשיך מיטוט חמאס לפני שאנחנו מצילים את החיים? הלוחמים שלנו שם נלחמים נטו כי יש להם את האמביציה ואת השאיפה להיות אלה שמחזירים אותם חזרה

ירדן גונן:  למה אתם לא נותנים להם את הביטחון הזה שיש להם סיכוי אם חס וחלילה יקרה להם משהו כשהם שם? אני מבקשת מכם, תחשבו על זה

ירדן גונן:  לסגור את הערוץ הזה ישרת לרעתנו, לא לטובתנו, ודי לרעות האלה

יולי יואל אדלשטיין: תודה

יולי יואל אדלשטיין:  היה לנו חשוב לשמוע אתכם, זה ברור

יולי יואל אדלשטיין:  פתחת ואמרת שאתה לא מומחה באיך הכנסת מתנהלת, אז רק רציתי לומר לך שאין לנו פה שום שיקול דעת

יולי יואל אדלשטיין:  מליאת הכנסת העבירה לנו את ההצעה הזאת לדיון ואנחנו עושים את הדיון

יולי יואל אדלשטיין:  אני לא יכול להחליט שאני עושה או לא עושה את הדיון הזה

יולי יואל אדלשטיין:  זאת ההחלטה של מליאת הכנסת

יולי יואל אדלשטיין:       דבר שני, אתם צריכים לדעת שכפי שאני מכיר את האנשים בבית הזה ואני אחד הוותיקים בו, ללא כל הבדל מאיזו סיעה הם באים, קואליציה, אופוזיציה, ימין, שמאל, הם באמת חושבים על הנושא הזה ונפגשים עם המשפחות, כל אחד מאיתנו

יולי יואל אדלשטיין:  זה אף פעם לא פשוט

יולי יואל אדלשטיין:  זה אף פעם לא נחמד ואתם אומרים דברים תקיפים

יולי יואל אדלשטיין:  זאת חובתכם וזכותכם לומר את הדברים האלה, אבל אנחנו נמשיך עד שהאחרון יחזור

יולי יואל אדלשטיין:       דבר אחד אני אעיר, זה גם בהקשר שאמרתי, אין פה עניינים של גישה זו או גישה אחרת, פוליטיקה זו או פוליטיקה אחרת

יולי יואל אדלשטיין:  מה שהביא לנו יותר מ-100 אנשים היו גם אזרחים זרים שנחטפו משטח ישראל והיינו אחראים גם עליהם, זאת הלחימה

יולי יואל אדלשטיין:  זה אותם חיילים שסיכנו את עצמם כפי שאת אמרת, ונלחמו וחלקם גם נפלו כדי שאנחנו נוכל לקבל בחזרה את האנשים וכדי שאביבה תהיה בבית וכדי שהרבה נשים וילדים יחזרו קודם כל, ואנחנו לא נשקוט עד שאחרון החטופים, אחרונת החטופים יחזרו לכאן לארץ ובתקווה שיהיו בריאים ושלמים

ירדן גונן: ההחזרה שלהם נעשתה על ידי משא ומתן שאני לא יכולה להתווכח על השפעת הלחץ הצבאי

יולי יואל אדלשטיין: את לא יכולה להתווכח כי אני לא אתווכח איתך

יולי יואל אדלשטיין:  הייתי שר הבריאות, אבל אני לא אוכל להתווכח איתך על נושאים שהם במקצוע שלך

ירדן גונן: נכון, אבל כולנו יודעים שגם הייתה הצעה למתווה לפני הכניסה הקרקעית

ירדן גונן:  את סוג המתווה אנחנו לא יודעים

יולי יואל אדלשטיין: יש בחדר הזה כרגע שלושה אנשים שיודעים, ולצערי מה שמספרים לך ברשתות החברתיות ובתקשורת זה גורמים שלא יודעים כלום אבל נושאים כל מיני תארים מן העבר, אבל מזמן לא מעודכנים בשום דבר

יולי יואל אדלשטיין:  זאת אינפורמציה לא נכונה

יולי יואל אדלשטיין:  אני אחד משלושת האנשים האלה, וכמי שלא יודע מה עובר עליכם אבל יודע מה עבר על המשפחה שלי באותן שנים שאני הייתי מאחורי סורג ובריח, ואני לא יכול לתאר את התחושות שלהם

יולי יואל אדלשטיין:  תמיד אמרתי שיותר קל להיות בפנים מאשר להיות בחוץ, אז אני אומר לכם שאילו הייתי יודע שיש הצעה קונקרטית על השולחן, הייתי מאתגר מאוד את המערכת לגבי סדרי עדיפויות, אבל לפני שנלחמו החיילים שלנו ולפני שהגיעו להישגים כפי שהגיעו ולפני שחמאס סוף סוף האמין שאנחנו רציניים, לא הייתה שום דרך להביא הביתה לא את אביבה ולא עוד 86 אם אני לא טועה, נוספים ישראלים, ולא את 24 הזרים, אז אנחנו לא נתווכח על הנקודה הזאת

יולי יואל אדלשטיין:  כפי שאמרתי, כולנו מאוחדים סביב הצורך בזה

שיר סיגל: רק חשוב לי להגיד בתור מי ששמעה את העדויות משם, שהלחימה, התמרון הקרקעי אכן אולי אפשרו לאימא שלי לחזור הביתה, אבל בין היתר גרמו לה לחזור כשהיא לא שומעת, כשהיא צריכה מכשירי שמיעה בגילה, שהיא חששה יום-יום, דקה-דקה על זה שהפצצה הבאה תיפול עליה כי הפצצות לא היו מאוד רחוקות מאיפה שהיא שהתה, ודבר אחרון הוא שזה גרם לה להרגיש שאין לאף אחד מושג איפה היא ושמוותרים עליה, ושהפצצה הבאה יכולה ליפול עליה ושאף אחד לא יידע איפה היא נמצאת, אז צריך לשקול טוב טוב איפה נלחמים, כמה נלחמים והאם המשא ומתן עלול להידחות בגלל מה שקורה שם עכשיו

יולי יואל אדלשטיין: שוקלים כל הזמן

יולי יואל אדלשטיין:  תודה

יולי יואל אדלשטיין:       כפי שאמרתי, חובה לעבור לדיון

יולי יואל אדלשטיין:  חבר הכנסת עודד פורר יציג את הנושא

יולי יואל אדלשטיין:  גם אחרים אם ירצו להוסיף, מן המציעים כפי שקראתי, ואז השר יתייחס לנושא

עודד פורר: תודה, אדוני

עודד פורר:  בהמשך לדברים שנאמרו כאן אני חושב שהמחויבות לחזרתם של החטופים והחטופות היא של כל חברי הכנסת בבית מכל הסיעות

עודד פורר:  כמו שאמרת אדוני היושב-ראש, בנושא הזה אני לא חושב שיש פה שאלות לא של קואליציה, אופוזיציה או עמדות כאלה או אחרות

עודד פורר:       אני גם רוצה לציין, הבוקר התבשרנו על נפילתם של חמישה חיילים בקרבות ברצועת עזה, סמל יקיר ידידיה שינקולבסקי בן 21, סרן איתן פיש, סמ"ר תובל יעקב צנעני, סרן יהל גזית ורס"ר גיל דניאלס

עודד פורר:  יהי זכרם ברוך

עודד פורר:  אנחנו נמצאים במלחמה והמלחמה הזו, יש מחירים כבדים שעם ישראל משלם, אבל האסון הזה והמלחמה הזאת, אדוני היושב-ראש ואדוני השר, לא נפלו עלינו משמיים

עודד פורר:  ה-7 באוקטובר היה תוצאה של מדיניות שהובלה כאן במשך שנים, של הסדרה מול ארגון טרור רצחני, שמי שעמד מאחורי ההסדרה ולא יכול היה גם לעשות אותה ללא אישור ממשלת ישראל זו קטאר

עודד פורר:  קטאר מימנה וחימשה את החמאס במשך שנים בעשרות מיליוני דולרים שזרמו לרצועה בגיבוי של ממשלת ישראל, אגב, אותה קטאר שעכשיו אם תפתחו את הטלפונים שלכם אתם תוכלו לראות שאמיר קטאר מאשים את מדינת ישראל ברצח עם, לא פחות

עודד פורר:  מדובר במדינה שמממנת טרור באופן רציף במשך שנים מעבר לארגוני חמאס

עודד פורר:  במובן הזה ככל שאנחנו מאפשרים לקטאר לרקוד על שתי החתונות, אני חושב שאנחנו גם מרחיקים את חזרת החטופים שלנו

יובל ברון: סליחה שאני מתפרץ

יובל ברון:  כרגע קטאר היא הערוץ להחזרת החטופים שלנו

יובל ברון:  הוא לא ערוץ טוב, הוא לא ערוץ יעיל, אנחנו לא שמחים לעבוד איתו אבל זה מה יש לנו

יובל ברון:  אם ננער את הצינור הזה יותר מידי, אנחנו עלולים לאבד גם אותו

יובל ברון:  רק חשוב לי שזה ייאמר פה

יולי יואל אדלשטיין: מאה אחוז, אבל חברי כנסת מביעים את דעתם

יולי יואל אדלשטיין:  אני גם מבקש לא להתפרץ

יולי יואל אדלשטיין:  מאוד לא נעים לי

יולי יואל אדלשטיין:  לכולם יש סף רגישות גבוה כלפיכם

יולי יואל אדלשטיין:  אצלי אולי אפילו עוד מילימטר מעל

יולי יואל אדלשטיין:  אני מאוד רוצה לא להפריע לכם, לא להעיר לכם

עודד פורר: אני רק אומר שככל שאנחנו נעמיד דרישה מוחלטת של לבחור בין טוב לרע, אנחנו נגלה שכאלה שרוקדים על שתי החתונות יעדיפו לבחור בטוב כי המחיר שהם יפסידו מזה שהם רוקדים היום על שתי החתונות, הוא גדול לאין ערוך ממה שהם ירוויחו אם הם ימשיכו לבחור ברע, ואני חושב שלשם אנחנו צריכים להוביל אותם

עודד פורר:  אחד הכלים שמשתמשים בהם זה ערוץ אלג'זירה

עודד פורר:  ערוף אלג'זירה משדר פה ממדינת ישראל תעמולה והסתה כולל אפשרות של כתבים להסתובב פה באופן חופשי במדינת ישראל ככתבים, כאנשי תקשורת, לדווח על כינוסים כאלה או אחרים של כוחות, לדעת היכן הם נמצאים, והדבר הזה היה צריך להיסגר לשיטתי מייד בשבוע הראשון

עודד פורר:  אני יודע ששר התקשורת עשה פעולה בעניין

עודד פורר:  נעשתה פעולה גם ברמה המשפטית

עודד פורר:  יש את כל הכלים המשפטיים לעשות את זה

עודד פורר:  בדיון שהתקיים במליאה שר התקשורת הפנה אותי לשר הביטחון

עודד פורר:  שר הביטחון, אני יכול להראות לכם מה שהוא כתב, אני בעד, אז אני לא מצליח להבין

עודד פורר:  אם כולם רוצים לסגור את ערוץ התקשורת הזה, למה הוא פתוח? זה מהות הדיון במילה אחת, ואני חושב שדווקא הלחץ הזה על קטאר ישרת עוד הרבה מאוד מטרות שלנו בלחימה הזו

יולי יואל אדלשטיין: תודה, חבר הכנסת פורר

יולי יואל אדלשטיין:      חבר הכנסת זאב אלקין, אחד המציעים

זאב אלקין: אני דווקא מעדיף אחר כך כי אני מנסה להבין מה הבעיה

יולי יואל אדלשטיין: מבין את הגישה

יולי יואל אדלשטיין:  ארז מלול לא כאן

יולי יואל אדלשטיין:  משה רוט לא כאן

יולי יואל אדלשטיין:       אני מציע שהשר קודם יסביר לנו באמת מה קרה, מה הבעיה

יולי יואל אדלשטיין:  בבקשה, שר התקשורת שלמה קרעי

התקשורת שלמה קרעי: תודה, אדוני היושב-ראש ויישר כוח למציעים

התקשורת שלמה קרעי:  הנושא הזה הוא נושא חשוב ואני אסקור בקצרה את המצב שאנחנו נמצאים בו היום

התקשורת שלמה קרעי:  אני רוצה לומר לפני כן מילה למשפחות החטופים שיושבים כאן איתנו, שליבנו אתכם

התקשורת שלמה קרעי:  כמו שאמר היושב-ראש, אם הייתה הצעה מסוימת על השולחן שהיינו יכולים להחזיר דרכה עוד חטופים הביתה, הדבר הזה היה קורה

התקשורת שלמה קרעי:  זה היה מגיע לדיון בממשלה

התקשורת שלמה קרעי:  ההצעה הראשונה שהגיעה, הגיעה רק בעקבות הלחץ הצבאי, הלחץ המדיני

התקשורת שלמה קרעי:  אנחנו פועלים כדי למנף את זה מחדש כי הגענו לנקודה מסוימת שבה חמאס כבר לא היה בפינה כמו שהיה בשעת ביצוע המתווה הראשון

התקשורת שלמה קרעי:  אנחנו רוצים

התקשורת שלמה קרעי:  זו מטרה עיקרית במלחמה הזו ואנחנו לא ננוח ולא נשקוט עד שיחזרו הביתה בעזרת השם

התקשורת שלמה קרעי:       לגבי הנושא של גופי שידור שפוגעים בביטחון המדינה

התקשורת שלמה קרעי:  מייד עם פרוץ המלחמה, כבר ב-9 באוקטובר, יומיים לאחר פרוץ המלחמה ניסחתי בעצמי

התקשורת שלמה קרעי:  לא חיכיתי ליועצים משפטיים

התקשורת שלמה קרעי:  ניסחתי בעצמי תקנות לשעת חירום שיאפשרו לבצע פעולות באופן מיידי כנגד גופי שידור שפוגעים בביטחון המדינה

התקשורת שלמה קרעי:  אחרי דין ודברים ארוך שהיה לנו עם הייעוץ המשפטי, בהתחלה הייתה מניעה משפטית, אחר כך הגענו להסכמות

התקשורת שלמה קרעי:  ב-20 באוקטובר הממשלה אישרה את התקש"ח, תקש"ח כבר יותר מסויגים, קצת יותר קשים לביצוע, דורשים כל פעולה, וכל חודש עכשיו את אל-מיאדין אנחנו צריכים לחדש שוב פעם, שוב אישור קבינט

התקשורת שלמה קרעי:  קצת ביורוקרטיה שמקשה ואנחנו לא נרתעים מקשיים

התקשורת שלמה קרעי:  התקש"ח האלה אושרו והתקדמנו בנושא של אלג'זירה

התקשורת שלמה קרעי:  קיבלנו חוות דעת מבוססות מכל גורמי הביטחון

התקשורת שלמה קרעי:  פניתי בהתאם לתקש"ח לקבל את הסכמת שר הביטחון ואישור הקבינט כדי לסגור ולפעול כנגד ערוץ אלג'זירה, שאגב כמו שאמרת, חבר הכנסת פורר, מסית כנגד מדינת ישראל, משמש שופר תעמולה של החמאס, משדר מיקומים של כוחותינו ועוד, ויש לו תעודות של לשכת העיתונות הממשלתית

התקשורת שלמה קרעי:  זה לא סתם כתבים

התקשורת שלמה קרעי:  זה כתבים שיש להם תעודה ישראלית, שהם יכולים להגיע לכל מקום

התקשורת שלמה קרעי:  הצווים כולם מוכנים

התקשורת שלמה קרעי:  תיכף יספר לכם גדעון, סמנכ"ל רישוי אצלי

שלום דנינו: אגב, כולם ישראלים או שגם מחו"ל?     

טלי גוטליב: גם וגם

התקשורת שלמה קרעי: אני מניח שרובם ישראלים

טלי גוטליב: אגב, יש בג"ץ שהגישו עיתונאים נגד המשרד

טלי גוטליב:  עוד חמישה עיתונאים מאלג'זירה הגישו בג"ץ על העובדה שהם עדיין לא קיבלו רישיון

שלום דנינו: שלמה, אני מכוון למקום רק אינפורמטיבי, לא שיש לי משהו להוסיף, זה שבמידה והם ישראלים והם מקבלים תעודת עיתונאי ישראלי, לאו דווקא עיתונאי של אלג'זירה, האם הם לא יכולים לשדר תחת שם אחר?      

יולי יואל אדלשטיין: תעודת עיתונאי תלויה בכלי תקשורת בו אתה עובד

יולי יואל אדלשטיין:  אתה לא יכול לבוא ולומר, אני עיתונאי

שלום דנינו: אז הם יתחברו לכלי תקשורת ערבי - - -      

התקשורת שלמה קרעי: ברגע שיתקבל אישור הקבינט תישלל תעודת העיתונאים מכל אותם עשרות שאנחנו מכירים

שי גליק: אבל יש גם תעודת עיתונאי עצמאי

שי גליק:  יש דבר כזה תעודת עיתונאי עצמאי

התקשורת שלמה קרעי: בוא נאמר שכשיהיה את האישור הכול יבוצע

התקשורת שלמה קרעי:  כמו שאמרתי, תיכף סמנכ"ל הרישוי אולי ייתן פרטים יותר מדויקים

התקשורת שלמה קרעי:  אנחנו בקשר עם משטרת ישראל בקשר לסגירת משרדים, בקשר לשלילת תעודות עיתונאי, לתפיסת ציוד

התקשורת שלמה קרעי:  הכול מוכן לביצוע אבל זה לא מבוצע

התקשורת שלמה קרעי:  לא מדברים על זה כל כך אבל זה ברור שיש כאן דיני נפשות

התקשורת שלמה קרעי:  כמו שאמרו כאן קודם, יש איזשהו קשר עם השבת החטופים והנושא הזה כנראה נלקח בחשבון

התקשורת שלמה קרעי:  זה לא שיקולים שלי כבר

התקשורת שלמה קרעי:  אני את הפנייה שלי העברתי לקבל את הסכמת שר הביטחון ואישור הקבינט, וזה כרגע מתעכב

התקשורת שלמה קרעי:  כולם פה בחדר יודעים למה זה מתעכב

התקשורת שלמה קרעי:  זה דיני נפשות

התקשורת שלמה קרעי:  אני לא מוסמך לדון בדיני נפשות

יולי יואל אדלשטיין: זאת אומרת שאין אישור קבינט עדיין

התקשורת שלמה קרעי: אין אישור קבינט

זאב אלקין: יש חוות דעת של שר ביטחון או שזה אצלו?     

טלי גוטליב: זה גלוי הוועדה

טלי גוטליב:  אל תדברו על זה בגלוי

התקשורת שלמה קרעי: לדעתי גם אין את הסכמת שר הביטחון בכתב למרות ששר הביטחון אומר שהוא בעד, אבל אני מניח שהשיקולים האלה שמונעים את זה מלעלות לקבינט, מונעים גם משר הביטחון לתת את האישור הרשמי שלו בכתב כי אז בעצם יהיה צורך מיידי להעלות את זה לקבינט

התקשורת שלמה קרעי:  כל הנושאים האלה של פגיעה בביטחון המדינה, אני מתואם ועושה את הכול באופן מלא, בהתייעצות, בהסכמת גורמי הביטחון

התקשורת שלמה קרעי:  זה לא דברים שאני לוקח על עצמי אחריות

התקשורת שלמה קרעי:  יש דברים שאני נותן קודם כל את ההוראה ורק אחר כך בודק

התקשורת שלמה קרעי:  כאן אני לא עושה את זה בשום פנים ואופן כי יש כאן דיני נפשות ואנחנו נמצאים במלחמה, ואני סומך על שיקול הדעת של ראש הממשלה, של ראש המל"ל

עודד פורר: היה דיון בקבינט על זה?      

התקשורת שלמה קרעי: היה דיון בקבינט על התקש"ח עצמם

עודד פורר: לא, אבל על סגירת אלג'זירה, האם נכון לסגור או לא נכון לסגור?      

התקשורת שלמה קרעי: תקנות לשעת חירום לא הגשנו עד שלא היו לנו חוות דעת מבוססות של גורמי הביטחון לגבי אלג'זירה

התקשורת שלמה קרעי:  ברגע שהיה על מה לתקן, רק אז תיקנו

רון כץ: מה ההמלצות? מה שאפשר להגיד

התקשורת שלמה קרעי: לא סתם תיקנו את התקש"ח

התקשורת שלמה קרעי:  התקש"ח תוקנו בעקבות ההמלצות של גורמי הביטחון

זאב אלקין: היה מסמך בכתב, נכון?     

התקשורת שלמה קרעי: היה מסמך בכתב אבל התקש"ח קובעים שאחרי אישורם כל גוף שידור, צריך להביא אותו שוב פעם עם הסכמת שר הביטחון ואישור הקבינט, וכאן זה נתקע

התקשורת שלמה קרעי:  כאן התחילו כל מיני תהליכים אחרים במקביל, מסביב, והדבר הזה נעצר

התקשורת שלמה קרעי:  אני לא מתכוון חלילה לסכן נפשות

התקשורת שלמה קרעי:  אגב, יכול להיות שהשידורים עצמם, ואנחנו יודעים שהם פוגעים

התקשורת שלמה קרעי:  הם מסכנים את כוחותינו, הם מסיתים כנגד מדינת ישראל, גורמים לתבערה בקרב הציבור הפלסטיני, הסתה חמורה

התקשורת שלמה קרעי:  הכול נכון

עודד פורר: שר הביטחון אחרי הדיון במליאה מסר שהוא תומך בהגבלת שידורים ופעילות תחנת אלג'זירה מישראל באופן מיידי

יולי יואל אדלשטיין: מי השיב מטעם הממשלה במליאה?     

התקשורת שלמה קרעי: אני השבתי

עודד פורר: מייד אחר כך הוציא שר הביטחון הודעה פורמלית שלו לכל כלי התקשורת

זאב אלקין: יש פה נציג של שר הביטחון?     

יולי יואל אדלשטיין: לא

יולי יואל אדלשטיין:  הוזמנו

אופיר כץ: יש התייחסות גלובלית מה ההשפעות?      

התקשורת שלמה קרעי: זה נמצא בתוך עבודה של גורמי הביטחון שהם חסויים

אופיר כץ: קשה לשאול פה שאלות, אני יודע, כי הכול פתוח

זאב אלקין: אין את מי לשאול שאלות

התקשורת שלמה קרעי: זה נמצא בתוך עבודה

התקשורת שלמה קרעי:  אני לא יודע למה משרד הביטחון לא נמצא כאן

התקשורת שלמה קרעי:  אגב, התקנות לשעת חירום, מי שצריך להיות משוכנע בזה שיש פגיעה ממשית בביטחון המדינה זה גם אני, אבל קודם כל שוכנע שר הביטחון כי יש פגיעה ממשית בביטחון המדינה, רשאי שר התקשורת להורות בצו, זאת אומרת הנושא כאן הוא ביטחוני

התקשורת שלמה קרעי:  אני בעצם הצינור שדרכו מבצעים את ההוראות

טלי גוטליב: הרגולטור לצורך הספציפי הזה, אבל זה לא מתקדם

ירדן גונן: אני רגע ממש מתנצלת, אנחנו רוצים להיפרד מכם

ירדן גונן:  אנחנו ממשיכים לוועדה נוספת

ירדן גונן:  אנחנו מודים לכם והבקשה היחידה שלנו היא זה שתזכרו שהזמן שלהם אוזל

טלי גוטליב: זה כל הזמן

טלי גוטליב:  חייבים להבין את זה

ירדן גונן:  אנחנו מבקשים ומתחננים שהם יחזרו בחיים ולא כגופות ולא בארונות כמו שאנחנו מקבלים בהודעות בימים האחרונים

ירדן גונן:  זה קשה מנשוא ומגיע להם לפחות את זה

ירדן גונן:  תודה

שיר סיגל: אני רק אוסיף עוד דבר אחד

שיר סיגל:  את אומרת שזה כל הזמן

שיר סיגל:  אני מצטערת אבל זה לא כל הזמן

שיר סיגל:  אם אתם מבקשים משר הביטחון להתעסק עכשיו בסגירת הערוץ אלג'זירה, הוא לא מתעסק בהחזרה של אבא שלי

טלי גוטליב: לא, זה לא נכון

שיר סיגל: אם זה היה אבא שלכם או הבן שלכם או הילדה שלכם, אתם לא הייתם מסכימים ששר הביטחון אפילו לא לדקה יתעסק במשהו שהוא לא להחזיר את בני המשפחה שלכם, אז תעשו לי טובה אבל זה כנראה לא כל הזמן על השולחן וכנראה צריך רגע לנער את מי שמתעסק בסיפור הזה, כי זה לא הגיוני שמתעסקים בסגירת ערוץ כשאבא שלי עובר שואה

שיר סיגל:  כשאתם שותים פה בקבוקי מים אבא שלי מקבל בקבוק מים אחד ביום

שיר סיגל:  אבא שלי מיובש ורזה ולא מקבל את התרופות שלו כבר 60 יום, אז תעשו לי טובה אבל הציפייה משר הביטחון להתעסק עכשיו בסגירת ערוצים זה שולי ואני מקווה שאתם מסכימים איתי, כי תדמיינו לרגע שאבא שלכם נמצא שם ושמישהו מתעסק במשהו אחר שהוא לא בהחזרה של אבא שלכם הביתה

יולי יואל אדלשטיין: תודה, שיר

התקשורת שלמה קרעי: אני רוצה לומר משהו בעניין הזה, אדוני היושב-ראש

התקשורת שלמה קרעי:  אני לא יודע ואיש מאיתנו לא יודע האם הפעילות שהתחלנו כנגד אלג'זירה הובילה למשהו, שהתחילו להתעורר

יולי יואל אדלשטיין: אף אחד לא יודע

טלי גוטליב: לא יודעים

טלי גוטליב:  בגלוי אי אפשר להגיד בחוץ וביטחון שום דבר

יולי יואל אדלשטיין: ברור

טלי גוטליב: שום כלום

טלי גוטליב:  זו לא ועדה של סיסמאות

טלי גוטליב:  זו ועדה מהותית

טלי גוטליב:  ועדת חוץ וביטחון זאת ועדה שאני חייבת להגיד ליולי פה באמת תודה, וגם לכל החברים וגם לזאב על כל התוספות

רון כץ: למה הדיון לא חסוי?      

יולי יואל אדלשטיין: כי זאת הצעה לסדר

יולי יואל אדלשטיין:  לא קבענו דיון עם ראש הממשלה על נושא של אלג'זירה

טלי גוטליב: אני רק מבקשת להבהיר שאנחנו כאן בתוך הוועדה הזאת בראשותו של יולי דנים פה כל הזמן בנושאים הכי אקוטיים עם השאלות הכי נוקבות, הכי קשות, עם יכולת וניסיון להבין השלכות של כל שאלה הכי קטנה על איך משפיע על עוד רובד ועל עוד רובד לבפנים ולבחוץ, לכן אני חושבת שדווקא בגלל מה ששמענו מהשר, שאין התייחסות של גורמי הביטחון, אז אנחנו מבינים כמובן את ההצעה

טלי גוטליב:  אני בטח מבינה את העובדה שאלג'זירה גורמת לנו נזק

טלי גוטליב:  איך הנזק האגבי או אם אנחנו משתמשים, ואני גם את זה אומרת בזהירות, האם אנחנו משתמשים במישהו או משהו לצורך משהו, גם זה משהו שנמצא לנו בראש ולכן אנחנו רק מפצירים בעניין הזה במדינת ישראל שתזכור את כבודה, שתזכור את העובדה שאנחנו צריכים לדאוג לעצמנו בכבוד

טלי גוטליב:  אחרי חודשיים לחימה כנראה יש עוד שיקולים

טלי גוטליב:  שיהיה ברור שהוועדה הזאת בטח דנה בזה כל הזמן

יולי יואל אדלשטיין: בבקשה, אדוני השר

התקשורת שלמה קרעי: לסיכום הנושא של אלג'זירה, זה נושא שהוא דיני נפשות

התקשורת שלמה קרעי:  מבחינתנו הכול ערוך ומוכן לפעולה

התקשורת שלמה קרעי:  זה דיני נפשות להרבה כיוונים

עודד פורר: אבל לא התקיים עליו דיון בקבינט בעצם

עודד פורר:  הקבינט לא התכנס ודן האם נכון או לא נכון לעשות את זה

התקשורת שלמה קרעי: אני מסביר שכן

התקשורת שלמה קרעי:  התקנות לשעת חירום אושרו על בסיסן של חוות הדעת בנושא אלג'זירה

לימור סון הר-מלך: חוות הדעת של?     

התקשורת שלמה קרעי: של כל גורמי הביטחון

התקשורת שלמה קרעי:  כשהגענו לישורת האחרונה של האישור, של הסכמת שר הביטחון ואישור הקבינט, זה נעצר

קריאה: מי עצר את זה? שר הביטחון

קריאה:  זה לא נעצר לבד

התקשורת שלמה קרעי: אני לא יושב בקבינט אבל אני מניח שזה - - -      

טלי גוטליב: גם מה ששאלת, משה, וגם מה שאמרת, השר, תסלחו לי מאוד, זה לא דיון לגלוי

טלי גוטליב:  מצטערת

טלי גוטליב:  לנו יש אחריות כוועדת חוץ וביטחון

יולי יואל אדלשטיין: השר רוצה לסיים את דבריו

יולי יואל אדלשטיין:  בואו נשים פה מסגרת

יולי יואל אדלשטיין:  הדיון הוא בעקבות הצעה לסדר ואני מברך את החברים על זה שהציעו הצעה לסדר

יולי יואל אדלשטיין:  השר מכבד אותנו בנוכחותו כדי להשיב, לתת לנו את התמונה

יולי יואל אדלשטיין:  יש פה לא מעט חברי ועדת חוץ וביטחון, לרבות ועדות משנה של ועדת חוץ וביטחון

יולי יואל אדלשטיין:  אנחנו נישאר פה עם כמה שאלות כנראה שנשאל בפורומים המתאימים

יולי יואל אדלשטיין:  אני מציע שעכשיו באמת נבין את התמונה, נבין מה קורה ואז נוכל אחר כך לקחת את זה מכאן

התקשורת שלמה קרעי: אדוני היושב-ראש, רק עוד נושא אחד שתבינו שכן כשאפשר לפעול וכשההחלטה היא כן, זה כן מבוצע באופן מיידי

התקשורת שלמה קרעי:  לגבי אל-מיאדין, אל-מיאדין זה גם גוף שידורים שמסית כנגד מדינת ישראל

התקשורת שלמה קרעי:  זה גוף שידורים של חיזבאללה שיש כתבים שמסתובבים כאן

התקשורת שלמה קרעי:  כאן זה בלי תעודות לע"מ

התקשורת שלמה קרעי:  יש אתרי אינטרנט שפתוחים בישראל

התקשורת שלמה קרעי:  היו אתרי אינטרנט

התקשורת שלמה קרעי:  פניתי לראש המל"ל, לצחי הנגבי באופן מיידי

התקשורת שלמה קרעי:  באותו יום יצאה פנייה לגורמי הביטחון

התקשורת שלמה קרעי:  תוך יום אחד היו כבר תשובות

משה סעדה: מה שמפתיע אותי בסיפור הזה, איך זה לא קרה עד עכשיו? הם עשו את זה כל כך מהר

משה סעדה:  מה הם חשבו עד עכשיו?     

התקשורת שלמה קרעי: עד עכשיו לא היו סמכויות

התקשורת שלמה קרעי:  כשהעברתי את התקנות לשעת חירום זה נתן בידי סמכויות להורות לסגירת - - -      

קריאה: משה, ב-2017 כבר נתניהו הורה לסגור את אלג'זירה

קריאה:  זה לא נולד אתמול

עודד פורר: ויחד עם זה הוא סגר עם קטאר שהוא מעביר את המזוודות של הכסף

התקשורת שלמה קרעי: בכל מקרה ערוץ אל-מיאדין שהפעילות שלו היא הרבה יותר מצומצמת בישראל, ביצענו את הפעולות נגדו

התקשורת שלמה קרעי:  אתרי האינטרנט שלו בישראל חסומים

התקשורת שלמה קרעי:  אם מישהו מהציבור רואה כתבת של אל-מיאדין, אותה אחת שירדה למחתרת מאז שאישרנו את הצו הזה, ורואה אותה משדרת, אנחנו מייד נשלח שוטרים ופקח כדי להחרים לה את הציוד

התקשורת שלמה קרעי:      מה שכן אולי אפשר שייצא מהוועדה הזאת, אדוני, זה לגבי יהודה ושומרון

התקשורת שלמה קרעי:  ביהודה ושומרון יש אלוף שיש לו סמכויות גם בלי התקש"ח הזה והם כבר פעלו בחודשים האחרונים על שתי תחנות רדיו מסיתות וסגרו אותן

התקשורת שלמה קרעי:  לגבי אל-מיאדין משום מה הדבר הזה מתעכב

התקשורת שלמה קרעי:  שר הביטחון אישר את הבקשה שלי לאלוף לפעול עם אותם צווים, לסגור משרדים שנמצאים ברמאללה, לתפוס ציוד ודברים כאלו

התקשורת שלמה קרעי:  עדיין זה לא בוצע ביהודה ושומרון וגם שם הסכנה היא אותה סכנה

התקשורת שלמה קרעי:  ההסתה כנגד מדינת ישראל שצופים בה שם היא חמורה

צבי ידידיה סוכות: היא ממשיכה גם לשדר, גם לראות את זה בבתים וגם היא מסתובבת בשטח ומשדרת?      

התקשורת שלמה קרעי: אותה כתבת, אנחנו לא שמענו עליה מאז שזה אושר

התקשורת שלמה קרעי:  ביהודה ושומרון, כן

התקשורת שלמה קרעי:  שם אין לי סמכות, אבל שר הביטחון אישר את אותן פעולות שרצינו לעשות כאן מתחומי הקו הירוק, גם מעבר לקו הירוק

צבי ידידיה סוכות: יש להם כתבים שמסתובבים ביהודה ושומרון

התקשורת שלמה קרעי: יש כתבים שמסתובבים ביהודה ושומרון

התקשורת שלמה קרעי:  יש להם את המשרדים ולכן אני חושב שצריך לפעול שם במיידי כדי למנוע את הקליטה

התקשורת שלמה קרעי:  לצבא יש יכולות, גם באמצעות האינטרנט, גם באמצעות הקליטה בלוויינים

התקשורת שלמה קרעי:  לצבא יש יכולות ומשרד התקשורת מוכן ומזומן לסייע ככל שיידרש

התקשורת שלמה קרעי:  אולי מכאן צריכה לצאת הקריאה שלפחות את זה כן אפשר לעשות

התקשורת שלמה קרעי:       אני מסיים בפסוק

התקשורת שלמה קרעי:  כתוב הפסוק "השם ילחם לכם ואתם תחרישון", אז אני, יש לי פרשנות מיוחדת כשר התקשורת

התקשורת שלמה קרעי:  "השם ילחם לכם" אבל אתם לפחות תחרישון, תשתיקו את התקשורת שפוגעת בביטחון המדינה

יולי יואל אדלשטיין: תודה לשר התקשורת

יולי יואל אדלשטיין:       הערה של חבר הכנסת אלקין

זאב אלקין: הצעה שלי לסדר-יום

זאב אלקין:  אני חושב שלאור מה שעלה פה מדברי השר והיעדר נוכחות של נציג משרד הביטחון, כל דקה נוספת של המשך הדיון הזה, בזבוז זמן של כולנו, ולכן אני לפחות לא מתכוון לקחת בזה חלק

זאב אלקין:  אני מציע לאדוני היושב-ראש לעשות דיון חסוי או במליאה או בפורום אחר, אם זה עד כדי כך סודי, לדעתי המליאה בהחלט יכולה להיות, עם נציגות של משרד הביטחון שהיא תסביר מה העמדה של מערכת הביטחון, העדכנית

זאב אלקין:  האם הם בעד אבל נגד, נגד אבל בעד או משהו בסגנון הזה

יולי יואל אדלשטיין: אני נוטה לקבל את ההצעה אבל אני בכל זאת לפני זה רוצה לשמוע כמה מילים גם מראש אגף בכיר רישוי במשרד התקשורת וגם מנציגת משרד המשפטים

יולי יואל אדלשטיין:  כמה מילים בבקשה לעדכון

שמעון שטרית: אני גדעון, ראש אגף בכיר רישוי במשרד

שמעון שטרית:  אנחנו על פי התקש"ח למעשה ביצענו את כל הפעילויות המכינות שחלקן בוצעו בפועל באל-מיאדין וחלקן רק נאסף חומר לגבי אלג'זירה שזה כל אתרי האינטרנט שהם משדרים בהם ואנחנו יכולים לטפל בהם, חסימת שידורים

שמעון שטרית:  אל ג'זירה משדרת בתחנות של הוט ויס, אז גם אותן להוריד משם

שמעון שטרית:  מיפוי של ציוד, חיפוש של מיקומים, איתור קווי תקשורת שהם משתמשים בהם

שמעון שטרית:  כל הדברים שהם קשורים לשם כדי אפשר יהיה למלא את סעיף א(2)(א) בתקש"ח שמדבר על החרמה וסגירה והסרת אתרים, אז אנחנו צריכים רק לקבל את האישור להתקדם

יולי יואל אדלשטיין: תודה, גדעון

יולי יואל אדלשטיין:      בבקשה, משרד המשפטים

עדי ליברוס: שלום, אדוני היושב-ראש, עו"ד עדי ליברוס ממשרד המשפטים

עדי ליברוס:  הוועדה הזמינה אותי וכמובן שבאתי, אבל אני אשמח לדעת למה תבקש שאתייחס

עדי ליברוס:  שר התקשורת הציג את הדברים בצורה מדויקת

יולי יואל אדלשטיין: אתם תומכים בגרסתו של שר התקשורת שהוסרו המכשולים המשפטיים והכול באישור הגורמים המשפטיים?     

עדי ליברוס: אני יכולה לומר כפי שגם ציין חבר הכנסת פורר, שהתשתית המשפטית שרירה וקיימת

עדי ליברוס:  התקנות הותקנו ב-20 באוקטובר וניתן לפעול על פי הן

יולי יואל אדלשטיין: זה מה שרצינו לשמוע ממך ותודה רבה

יולי יואל אדלשטיין:       חברי הכנסת, אתם נוטים לקבל את ההצעה של חבר הכנסת - - -?     

עודד פורר: כן

עודד פורר:  אני רק אבקש שתזמין לדיון גם את מציעי ההצעה לסדר שאינם חברי ועדת חוץ וביטחון

יולי יואל אדלשטיין: להזמין לדיון תהיה בעיה אבל להציג אולי בדיון ולפרוש, אולי תהיה הזדמנות

לימור סון הר-מלך: יולי, יש פה עמותה של אימהות של לוחמים

לימור סון הר-מלך:  שמענו את משפחות החטופים

לימור סון הר-מלך:  אני חושבת שגם ראוי להקשיב ולשמוע מהצד שלהן

לימור סון הר-מלך:  שמענו את הקול הזה

לימור סון הר-מלך:  כדאי שיהיה גם איזשהו קול - - -      

יולי יואל אדלשטיין: אין בעיה

יולי יואל אדלשטיין:  אימהות ללוחמים

יולי יואל אדלשטיין:  בבקשה, מי רוצה להציג דברים? סליחה שלא התייחסנו

יולי יואל אדלשטיין:  פשוט לא הסתכלתי ברשימה

יולי יואל אדלשטיין:  תציגי את עצמך לפרוטוקול

חנה גיאת: שלום, שמי חנה גיאת, נשואה ללוחם, אימא לשני לוחמים שנמצאים כולם בעזה כרגע

משה סעדה: איפה הם משרתים?     

חנה גיאת: בן הזוג הוא רופא עם גדוד סדיר, גדוד שריון

חנה גיאת:  הבנים בפלס"ר צנחנים

משה סעדה: כל הכבוד

חנה גיאת: אני מייצגת כאן את מטה אימהות הלוחמים

חנה גיאת:  אנחנו כאן כדי שתעזרו לנו לתת להם גב בזמן שהם נלחמים עבור כולנו

חנה גיאת:  אני חושבת שהדיון הזה חשוב מאין כמוהו

חנה גיאת:  כמובן שאני לא אכנס לשיקולים הביטחוניים שאותם אני לא מכירה, אבל רשת אלג'זירה כמו רשתות תקשורת עוינות אחרות עושה ככל שביכולתה להוציא את דיבת המדינה ודיבת לוחמינו רעה בעולם

חנה גיאת:  להשמצות הללו יש מטרה מעשית ברורה, הפעלת לחץ בין-לאומי שיכשיל את לוחמנו במילוי משימתם החשובה למוטט את החמאס, להבטיח את ביטחון ישראל, להחזיר את החטופים הביתה, ויפגע בהם בדרך לשוב הביתה בשלום

חנה גיאת:  צה"ל, וזו לא קלישאה, הוא הצבא המוסרי בעולם, צבא של מוסר יהודי, המוסר שקובע כי הקם להורגך השכם להורגו, המוסר שידע לומר את מה שאנחנו רואים שוב ושוב, "כל המרחם על אכזרים סופו שמתאכזר לרחמנים"

חנה גיאת:  סגירת ערוץ תקשורת כזה היא חלק מהקו המוסרי שצריך להנחות אותנו

חנה גיאת:  חיי אזרחי ישראל ולוחמי צה"ל קודמים לחיי האויב

חנה גיאת:  תודה

יולי יואל אדלשטיין: תודה

יולי יואל אדלשטיין:       גבירתי רוצה להוסיף משהו?      

יפית בן זמרה: כן

יפית בן זמרה:  שמי יפית בן זמרה

יפית בן זמרה:  יש לי שלושה ילדים לוחמים, אחד מהם ממש עכשיו בתוך עזה, נח"ל, כפיר ושריון

יפית בן זמרה:  אנחנו מאוד רוצות לסמוך ולהיות בטוחות ששום שיקול זר לא יעלה על ביטחון החיילים שלנו שנמצאים שם בשטח

יפית בן זמרה:  לצערי אנחנו רואים תכיפות

יפית בן זמרה:  הנפילות בימים האחרונים הלכה וגדלה

יפית בן זמרה:  פשוט קורה פה משהו אחר

יפית בן זמרה:  אנחנו גם יודעות במקביל שהלחצים הולכים ומהדקים אותנו, דוחקים אותנו לפינה, אז אנחנו מאוד דואגות

יפית בן זמרה:  החלוקה הזו של האזורים, השטחים האדומים שהולכים לסלול לעזתים

יפית בן זמרה:  אנחנו חשות שחיי הבנים שלנו, הבעלים, האחיינים מתחילים להיות מופקרים, מצד אחד

יפית בן זמרה:  מצד שני אנחנו מאוד תומכים ומחזקים ורוצים ללכת עד הסוף

יפית בן זמרה:  אנחנו לא נכנסות כאן לניגודי האינטרסים שקיימים

יפית בן זמרה:  אני לא יודעת מה כן, מה לא, מה נכון, כמו שנאמר פה מקודם

יפית בן זמרה:  אנחנו מוזנים מהתקשורת שהיא לא תמיד נאמנה לאמת, אבל אנחנו ממש דורשות שביטחון הילדים שלנו יהיה בראש סדר עדיפויות מול כל עזתי

יולי יואל אדלשטיין: תודה

יולי יואל אדלשטיין:      בבקשה, שי גליק, ארגון בצלמו

שי גליק: קודם כל אני כבר בדקות האלה הוצאתי מכתב לאלוף הפיקוד

שי גליק:  כמו שאמרו, גם שר הביטחון תומך בזה

שי גליק:  זה עבר כנראה את כל גורמי הביטחון הרלוונטיים

שי גליק:  דיברו על בארץ ישראל, זאת אומרת בשטחי מדינת ישראל, אבל בשטחי יו"ש שהם כרגע עדיין לא ההגדרה המלאה של מדינת ישראל, אז הוא כן תומך בזה והוא אמר שהוא מבחינתו מאשר את זה, אז אני לא מצליח להבין למה אלוף הפיקוד לא עושה את זה

שי גליק:  אני חושב שהוועדה צריכה להוציא מפה פנייה לאלוף הפיקוד לבצע את מה ששר התקשורת ושר הביטחון קבעו שזה חשוב

שי גליק:      דבר שני, אני מוטרד כי התקנות לשעת חירום הן רלוונטיות לשעת חירום

שי גליק:  כשתיגמר שעת החירום, מה יהיה אז? זה כבר לא יהיה רלוונטי

שי גליק:  צריך לחשוב על זה כי ממה שאני חושב, אחרי שתיגמר המלחמה וכו' אנחנו נחזור לאותה סיטואציה כמו שהיינו עד עכשיו

שי גליק:  הקונספציה הייתה עד עכשיו שאנחנו מכילים וזה התפוצץ לנו בפנים בכל תחום, גם בתחום הזה, צריך להגיד את האמת

שי גליק:       אני רוצה להגיד פה בוועדת חוץ וביטחון, אני עשיתי שישה דיונים על הנגשת מערת המכפלה

שי גליק:  בחלקם אתה גם היית

שי גליק:  בכל דיון אמרו, אם תהיה מערת המכפלה מלחמת העולם השלישית תפרוץ

שי גליק:  אני זוכר שהיה דיון שהיה חסוי כי היה אזהרות מטעם אלופים בצבא, לא משנה שמותיהם, יקרים ככל יהיו, שרק עצם קיום הדיון יגרום למלחמת העולם

שי גליק:  ממש ככה

שי גליק:  היה גם דיון וגם המערה הונגשה והמלחמה לא פרצה

שי גליק:  צריך להיזהר ולשים לב, אבל בסוף אנחנו צריכים לזכור שאנחנו חייבים לנצח ולהכריע ואנחנו לא יכולים יותר להכיל כי הכלנו מספיק, וראינו מה קורה כשאנחנו מכילים

יולי יואל אדלשטיין: תודה

יולי יואל אדלשטיין:  אני כבר זוכר מלחמת עולם שלישית שפרצה בעקבות פתיחת שגרירות ארצות הברית בירושלים, אבל היו לנו כמה כנראה שלא שמנו לב

יולי יואל אדלשטיין:       חברים, כפי שאמרנו אנחנו קודם כל מודים גם ליוזמי הדיון, חברי הכנסת פורר, אלקין ונוספים, ולשר התקשורת שנתן לנו פה את התמונה

יולי יואל אדלשטיין:  הבנו את התמונה ואנחנו באמת בפורומים הרלוונטיים נברר וניידע את חברי הכנסת היוזמים לגבי קיום הדיונים האלה

יולי יואל אדלשטיין:  אני רק אומר כהערת אגב

יולי יואל אדלשטיין:  ברור שגם שר התקשרות, גם גורמים מקצועיים ומשפטיים יודעים את זה

יולי יואל אדלשטיין:  צריך באמת למצוא פה קריטריונים מאוד ברורים

יולי יואל אדלשטיין:  מקובל עליי לגמרי מה שאמרתם, גם הסתה פרועה ודאי בזמן לחימה, גם סיכון הכוחות שלנו, גורמים שאתה לא רוצה שיהיו בשטחי כינוס או בגבול וכן הלאה, אבל אנחנו כולנו מכירים עוד כמה ערוצים, RT כדוגמה וכאלה שהם ודאי לא פחות מסיתים ולא פחות גרועים מאלג'זירה מבחינת התוכן

התקשורת שלמה קרעי: כל ערוץ כזה, מי שיודע לתת מידע לגביו, שיעביר אותו באופן מיידי ואנחנו נדרוש - - -      

יולי יואל אדלשטיין: מאה אחוז

יולי יואל אדלשטיין:  אני לא צופה הדוק וגם אין לי זמן לערוצים האלה, אבל אני זוכר כאנקדוטה שיחד, שנינו היינו שרים באותה תקופה עם השר ליברמן, ובארוחת צוהריים עם נשיא רוסיה דאז ודהיום קצת קלקלנו את האווירה כי שאלנו אותו למה יש ערוץ בשם RT שמסית נגד מדינת ישראל כשהוא בעצם מספר לנו שהוא ידיד גדול של מדינת ישראל? שר החוץ שלו דאז ודהיום מאוד לא אהב את זה אבל אנחנו נשארנו בלי תשובה עד עצם היום הזה

יולי יואל אדלשטיין:       יש עוד עבודה רבה ובאמת טוב מאוד שאתם ניגשים לעניין בצורה מקצועית, יסודית ורצינית, אני בטוח סביב קריטריונים גם מאוד ברורים מה כן ומה לא

יולי יואל אדלשטיין:       אנחנו מסיימים בזה את הדיון

יולי יואל אדלשטיין:  ישיבה זו נעולה ותודה רבה ודאי גם לאימהות הלוחמים שהשכילו אותנו כאן